***Hírlevél***

Tisztelt Kollégisták!

1. Tűzjelző hálózat kiépítése

Megkezdődött a kollégium épületében a tűzjelző hálózat kiépítése, mely valószínűleg kényelmetlenséggel is jár majd. A szobákba a tavaszi szünet idején fognak menni. Azért tettük erre az időszakra, hogy minél kevésbé legyen zavaró a kollégisták életére, hisz zömmel ebben az időszakban a kollégisták többsége hazamegy. Ettől jobb időszak nem lenne a négy hónapos munka során. Tehát, mindenki arra készüljön, hogy március 14-22. (8.00-18.00) között munkálatokat végeznek majd a szobákban. Háromszor kell majd bemenni szerelni a szakembereknek! Köszönjük a türelmüket! Ezen munkálatokat nem lehet akadályozni!

1. Takarítás

Az új kolléganőnk, Zsuzsa néni jelzése szerint néhány szobába értetlenkedve néznek, amikor a takarító nénik megjelennek a szobáknál, hogy elvégezzék a kötelező jellegű takarítást. Kérjük, figyelmesen kövessék a hírlevelekben leírtakat, segítve ezzel a kollégium zavartalan működését. Ellenkező esetben, ha nem is szívesen, szankcionálni leszünk kénytelenek az információhiányból adódó nézeteltéréseket.

**3. Belépőkártya pótlása**

Olyan nagymértékű lett az elveszett(?) belépők pótlási igénye, hogy ezt követően kénytelenek leszünk bevezetni a „különeljárási díj” kiírását/megfizettetését! Ezt követően akkor kerül kinyomtatásra a belépő, ha a szóban forgó díj (3.500,- Ft/db) kifizetésre került. Addig a szigorított ellenőrzés lép életbe.

**4. A hivatalos információs felületünk…**

Újra felhívjuk a figyelmüket, hogy a hivatalos „szócsövünk” a honlap. Itt szinte minden szabályzatot, utasítást, friss hírt megtalálnak. Kérjük, ismerkedjenek vele, s használják! [www.bagolyvarkoli.eu](http://www.bagolyvarkoli.eu) Igyekszünk a jövőben a „Neptun üzenet” formát felhasználni, de ez még csak tervezési fázis alatt van.

**5. Tűzrendészeti ellenőrzés/szabályok**

A napokban többször végez a Tűzoltóság ellenőrzést az épületben. Mint tudják, korábban is felhívtuk rá a figyelmet, a folyosón nem lehet elhelyezni, tárolni sem ruhaszárítót, lábtörlőt, bárminemű akadályt jelentő tárgyat. Amennyiben holnap vagy máskor ilyet tapasztalunk, kénytelenek leszünk szankcionálni. Amennyiben az ellenőrzés során bírságot szabnak ki az intézményre, azt áthárítjuk azokra a hallgatókra, akik a szabályok megszegésével előidézik mindezt.

**6. Lakószobák takarítása – ismételt figyelemfelhívás!**

A *Széplak szemlés* ellenőrzések során megállapítottuk, hogy a szobatakarítások elmaradása bizony kedvezőtlenül befolyásolta a szaniterek állapotát. Ezért kénytelen vagyok elrendelni az állagmegóvás érdekében a szobák újbóli takarítását. Csak a mosdók, zuhanykabinok kerülnek takarításra.

Nincs választási lehetőség, az előírásokat be nem tartók ellen fellépünk és szankcionáljuk.

Az ütemezést a korábbi táblázatban találják, ehhez szíveskedjenek tartani magukat! A takarítást az óvintézkedések miatt nyitott ajtónál és ablaknál végzi a személyzet!

**7. Nyári szállás**

A nyári felújítási munkálatok valószínűsített elmaradása miatt úgy tűnik mégis lesz nyári szállás a kollégiumban. Erre március végén tudunk biztosat mondani. A korábbi szigorú feltételek lesznek továbbra is érvényben.

8. Internet

Internetes (wifi) jellegű gondjaikkal, kérjük, az informatikus kollégákat keressék a következő címen: informatika.pszk@uni-bge.hu

Budapest, 2020. február 24.

 Köszönöm a figyelmet!

 a Kollégium vezetése nevében:

 Bálint Imre sk.

 kollégiumvezető